ભારત હાંફી રહ્યો છે, અથવા થાકી જવા છતાં મંડી રહ્યો છે, તેના મહત્વના દેખાતા આ એક કારણ ઉપરાંત બીજુ એક કારણ છે. બીજુ આ કારણ અત્યંત મહત્વનું અને સંવેદનશીલ છે. એ દેખાય છે તેટલું ઉપરચોંટીયું નથી. તેના મૂળ ઘણાં ઉંડા હોવાની ઝાંખી થઇ રહી છે. એના પરિણામો અત્યંત ચિંતાજનક છે. બાત નીકલેગી તો દૂર તલક જાયેગી જેવી વાતો ઉભરીને બહાર આવી છે. (૧) મણીશંકર ઐયરે પાકિસ્તાન જઇને બે દેશોના સંબંધો સુધારવા માટે ભારતના પ્રધાનમંત્રી મોદીને હટાવવા સિવાય કોઇ રસ્તો ના હોવાની વાત કરી અને એટલું જ નહીં તે માટે કોંગ્રેસના મણીશંકર ઐયરે પાકિસ્તાનનો સહકાર માંગ્યો. આ વિડીયો અગાઉ વાયરલ થયેલા અને અત્યારે ફરીથી એ વિડીયો વાયરલ થયા છે. (૨) અહેમદ પટેલને સી.એમ. બનાવવા મુસ્લીમો એક થાય, એવા પોસ્ટરો ગોધરામાં પ્રગટ થયા. (૩) પાકિસ્તાનના પૂર્વ આર્મી DG અર્શદ રફીક, કોંગ્રેસના અહેમદ પટેલ ગુજરાતના મુખ્ય પ્રધાન થાય તેવા ફેસબુક ઉપર મેસેજ મૂક્યા. (૪) મોટો પ્રશ્ન કે, પાકિસ્તાનના લશ્કરના માણસને ભારતના એક ગુજરાત રાજ્યમાં ચૂંટણીમાં રસ લેવાનું શું કારણ ? (૫) મણિશંકર ઐયરના ઘેર પાકિસ્તાનના પૂર્વ રાજનાયકોની હાજરીમાં ભોજનની મિજબાનીનો કાર્યક્રમ ગોઠવાય. (૬) આવી બાબતમાં કી રોલ ભજવતા મણિશંકર ઐયર મોદીને (ચહેરા પરની ધૃણાના સ્પષ્ટ ભાવ સાથે) ‘‘નીચ’’ કહે. આ બધું શાના તરફ દોરી જાય છે; તે ભારતના નાગરિકોને સ્પષ્ટ કરવાની કોઇ જરૂર ખરી ? (૭) આંતરરાષ્ટ્રિય કક્ષાએ પાકિસ્તાનને અલગ પાડી દેવામાં આપણા પી.એમ. મોદીએ અસાધારણ ડીપ્લોમસી વાપરી સફળતા પ્રાપ્ત કરી હોય, સર્જીકલ સ્ટ્રાઇક કરી હોય, ૨૦૦ આતંકવાદીઓનો ખાતમો કરી નાંખવા માટે આ દેશના લશ્કરનો નૈતિક જુસ્સો વધાર્યો હોય, લશ્કરે તૈયબામાં હવે કોઇ જોડાવા તૈયાર નથી. (૮) આવી કરેલી જહેમતને લીધે અગાઉના સમય કરતા આ દેશના આંતરરાષ્ટ્રીય કક્ષાએ વધેલા ગૌરવ બદલ એક સ્વમાનની ભાવના અનુભવતા હોય (૯) અમરનાથના યાત્રિકો પર હુમલા કરનારાઓને વીણી વીણીને ખતમ કરી નાંખ્યા હોય ત્યારે, દૂધમાં એક છાંટા સમાન છાશનું ટીપુ પડતું દેખાય તો, આ દેશ હાંફી જાય તે સ્વાભાવિક છે.